Avis juridique important

|

32003D0223

2003/223/ΕΚ: Απόφαση του Συμβουλίου, συνερχομένου σε επίπεδο Αρχηγών κρατών ή κυβερνήσεων, της 21ης Μαρτίου 2003, περί τροποποιήσεως του άρθρου 10.2 του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας

Επίσημη Εφημερίδα αριθ. L 083 της 01/04/2003 σ. 0066 - 0068

Απόφαση του Συμβουλίου, συνερχομένου σε επίπεδο Αρχηγών κρατών ή κυβερνήσεωντης 21ης Μαρτίου 2003περί τροποποιήσεως του άρθρου 10.2 του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας(2003/223/ΕΚ)ΤΟ ΣΥΜΒΟΥΛΙΟ, ΣΥΝΕΡΧΟΜΕΝΟ ΣΕ ΕΠΙΠΕΔΟ ΑΡΧΗΓΩΝ ΚΡΑΤΩΝ Ή ΚΥΒΕΡΝΗΣΕΩΝ,Έχοντας υπόψη:το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας(1), και ιδίως το άρθρο 10.6,τη σύσταση της Ευρωπαϊκής Κεντρικής Τράπεζας(2),τη γνώμη του Ευρωπαϊκού Κοινοβουλίου(3),τη γνώμη της Επιτροπής(4),Εκτιμώντας τα ακόλουθα:(1) Η διεύρυνση της ζώνης του ευρώ θα οδηγήσει σε αύξηση του αριθμού των μελών του διοικητικού συμβουλίου της Ευρωπαϊκής Κεντρικής Τράπεζας (ΕΚΤ). Σε μια διευρυμένη ζώνη του ευρώ και ανεξάρτητα από τον αριθμό των κρατών μελών που υιοθετούν το ευρώ, κρίνεται αναγκαία η διατήρηση της ικανότητας του διοικητικού συμβουλίου για αποτελεσματική και έγκαιρη λήψη αποφάσεων. Για να καταστεί αυτό δυνατό, ο αριθμός των διοικητών με δικαίωμα ψήφου θα πρέπει να είναι μικρότερος του συνολικού αριθμού των διοικητών στο διοικητικό συμβούλιο. Ένα σύστημα εκ περιτροπής άσκησης δικαιώματος ψήφου αποτελεί ένα δίκαιο, αποτελεσματικό και αποδεκτό τρόπο διάθεσης των δικαιωμάτων ψήφου στους διοικητές εντός του διοικητικού συμβουλίου. Με 15 δικαιώματα ψήφου για τους διοικητές επιτυγχάνεται η προσήκουσα ισορροπία ανάμεσα στη συνέχεια του υφιστάμενου οργανωτικού πλαισίου - συμπεριλαμβανομένης της ισόρροπης διάθεσης των δικαιωμάτων ψήφου στα έξι μέλη της εκτελεστικής επιτροπής και στα λοιπά μέλη του διοικητικού συμβουλίου - και στην ανάγκη διασφάλισης της αποτελεσματικής λήψης αποφάσεων στους κόλπους ενός ουσιωδώς διευρυμένου διοικητικού συμβουλίου.(2) Δεδομένου του διορισμού τους σε ευρωπαϊκό επίπεδο, βάσει διαδικασίας προβλεπόμενης στη συνθήκη, και του ρόλου τους εντός της ΕΚΤ, η δραστηριότητα της οποίας εκτείνεται σε ολόκληρη τη ζώνη του ευρώ, τα μέλη της εκτελεστικής επιτροπής πρέπει να διατηρήσουν μόνιμο δικαίωμα ψήφου εντός του διοικητικού συμβουλίου.(3) Οι όροι ψηφοφορίας στο διοικητικό συμβούλιο προσαρμόζονται βάσει του άρθρου 10.6 του καταστατικού. Καθώς το εν λόγω άρθρο αφορά αποκλειστικά τροποποιήσεις του άρθρου 10.2 του καταστατικού, σε καμία περίπτωση η προσαρμογή των όρων ψηφοφορίας δεν επηρεάζει τη ψηφοφορία επί αποφάσεων λαμβανόμενων βάσει των άρθρων 10.3, 10.6 και 41.2 του καταστατικού.(4) Πέντε θεμελιώδεις αρχές αντανακλώνται στα συστατικά στοιχεία του επιλεγέντος συστήματος της εκ περιτροπής άσκησης δικαιώματος ψήφου. Η αρχή "ένα μέλος, μία ψήφος" αποτελεί τον πυρήνα της διαδικασίας λήψης αποφάσεων στο διοικητικό συμβούλιο και εξακολουθεί να εφαρμόζεται σε όλα τα μέλη του διοικητικού συμβουλίου που έχουν δικαίωμα ψήφου. Όλα τα μέλη του διοικητικού συμβουλίου εξακολουθούν να συμμετέχουν στις συνεδριάσεις του διοικητικού συμβουλίου σε προσωπική και ανεξάρτητη βάση, είτε έχουν δικαίωμα ψήφου είτε όχι. Το σύστημα της εκ περιτροπής άσκησης δικαιώματος ψήφου χαρακτηρίζεται από σταθερότητα, με την έννοια ότι καθιστά δυνατή την εξυπηρέτηση κάθε διεύρυνσης της ζώνης του ευρώ με ορίζοντα την ένταξη του προβλεπόμενου σήμερα ανώτατου αριθμού κρατών μελών. Επιπλέον, το εν λόγω σύστημα αποτρέπει τη δημιουργία καταστάσεων στις οποίες οι διοικητές με δικαίωμα ψήφου προέρχονται από εθνικές κεντρικές τράπεζες (ΕθνΚΤ) κρατών μελών που, συνολικά θεωρούμενα, λογίζονται μη αντιπροσωπευτικά της οικονομίας της ζώνης του ευρώ στο σύνολό της. Τέλος, το σύστημα εκ περιτροπής άσκησης δικαιώματος ψήφου χαρακτηρίζεται από διαφάνεια.(5) Με την κατανομή των διοικητών σε ομάδες και την απόδοση σε αυτές συγκεκριμένου αριθμού δικαιωμάτων ψήφου επιδιώκεται να διασφαλισθεί ότι οι διοικητές με δικαίωμα ψήφου προέρχονται από ΕθνΚΤ κρατών μελών τα οποία, συνολικά θεωρούμενα, είναι αντιπροσωπευτικά της οικονομίας της ζώνης του ευρώ στο σύνολό της. Οι διοικητές θα ασκούν το δικαίωμα ψήφου τους με διαφορετική συχνότητα, ανάλογα με το σχετικό μέγεθος της οικονομίας του κράτους μέλους της οικείας ΕθνΚΤ σε επίπεδο ζώνης ευρώ. Εν προκειμένω, η κατανομή των διοικητών σε ομάδες εξαρτάται από την κατάταξη του κράτους μέλους της οικείας ΕθνΚΤ με βάση ορισμένο δείκτη αποτελούμενο από δύο συνιστώσες, και ειδικότερα με βάση το μερίδιο συμμετοχής του κράτους μέλους της οικείας ΕθνΚΤ i) στο συνολικό ακαθάριστο εγχώριο προϊόν σε τιμές αγοράς (εφεξής "ΑEΠ σε τιμές αγοράς") των κρατών μελών που έχουν υιοθετήσει το ευρώ και ii) στη συνολική συγκεντρωτική λογιστική κατάσταση των νομισματικών και χρηματοπιστωτικών ιδρυμάτων (εφεξής "ΣΛΚ των ΝΧΙ") των κρατών μελών που έχουν υιοθετήσει το ευρώ. Το οικονομικό βάρος ορισμένου κράτους μέλους, όπως αντανακλάται στο ΑΕΠ σε τιμές αγοράς, αποτελεί κατάλληλο δείκτη, δεδομένου ότι η επίδραση των αποφάσεων των κεντρικών τραπεζών είναι ισχυρότερη στα κράτη μέλη με μεγαλύτερου μεγέθους οικονομίες απ' ό,τι στα κράτη μέλη με μικρότερου μεγέθους οικονομίες. Παράλληλα, το μέγεθος του χρηματοπιστωτικού τομέα ενός κράτους μέλους είναι επίσης ιδιαίτερα κρίσιμο στη λήψη αποφάσεων των κεντρικών τραπεζών, δεδομένου ότι οι αντισυμβαλλόμενοι στις πράξεις των κεντρικών τραπεζών ανήκουν σε αυτόν τον τομέα. Στο ΑΕΠ σε τιμές αγοράς αποδίδεται στάθμιση 5/6 και στη ΣΛΚ των ΝΧΙ στάθμιση 1/6. Η συγκεκριμένη επιλογή όσον αφορά τη στάθμιση είναι κατάλληλη, καθώς μεταφράζεται σε επαρκή και αποτελεσματική αντιπροσώπευση του χρηματοπιστωτικού τομέα.(6) Η θέση σε εφαρμογή του συστήματος εκ περιτροπής άσκησης δικαιώματος ψήφου λαμβάνει χώρα σε δύο στάδια, προκειμένου να καταστεί δυνατή η ομαλή εισαγωγή του. Σε πρώτο στάδιο και μόλις ο αριθμός των διοικητών υπερβεί τους 15, αυτοί θα κατανεμηθούν σε δύο ομάδες. Η συχνότητα με την οποία οι διοικητές της πρώτης ομάδας θα απολαύουν δικαιώματος ψήφου δεν πρόκειται να είναι μικρότερη από εκείνη των διοικητών της δεύτερης ομάδας. Με την προσχώρηση σημαντικού αριθμού νέων κρατών μελών στη ζώνη του ευρώ και μόλις ο αριθμός των διοικητών υπερβεί τους 21, αυτοί θα κατανεμηθούν σε τρεις ομάδες. Εντός κάθε ομάδας οι διοικητές έχουν δικαίωμα ψήφου για ίσο χρόνο. Οι επιμέρους εκτελεστικές διατάξεις όσον αφορά τις δύο αρχές, καθώς και τυχόν αποφάσεις περί αναβολής της έναρξης λειτουργίας του συστήματος της εκ περιτροπής άσκησης δικαιώματος ψήφου,προς αποφυγή της κατάστασης κατά την οποία οι διοικητές οποιασδήποτε ομάδας απολαύουν δικαιώματος ψήφου με συχνότητα 100 %, πρόκειται να εκδοθούν από το διοικητικό συμβούλιο με πλειοψηφία δύο τρίτων του συνόλου των μελών του, ήτοι των μελών με και χωρίς δικαίωμα ψήφου.(7) Τα μερίδια συμμετοχής του κράτους μέλους κάθε ΕθνΚΤ στο συνολικό ΑΕΠ και στη ΣΛΚ των ΝΧΙ των κρατών μελών που έχουν υιοθετήσει το ευρώ πρόκειται να προσαρμόζονται με κάθε αναπροσαρμογή του συνολικού ΑΕΠ σε τιμές αγοράς, σύμφωνα με το άρθρο 29.3 του καταστατικού, ή αύξηση του αριθμού των διοικητών στο διοικητικό συμβούλιο. Η εφαρμογή των νέων μεριδίων συμμετοχής που θα προκύπτουν από τις τακτικές προσαρμογές θα αρχίζει από την πρώτη ημέρα του επόμενου έτους. Με την απόκτηση της ιδιότητας μέλους του διοικητικού συμβουλίου από έναν ή περισσότερους διοικητές, οι περίοδοι αναφοράς που πρόκειται να χρησιμοποιούνται για τον υπολογισμό των μεριδίων συμμετοχής του κράτους μέλους της οικείας ΕθνΚΤ στο συνολικό ΑΕΠ σε τιμές αγοράς και στη ΣΛΚ των ΝΧΙ των κρατών μελών που έχουν υιοθετήσει το ευρώ, θα πρέπει να είναι ίδιες με εκείνες που θα έχουν χρησιμοποιηθεί κατά την πιο πρόσφατη πενταετή προσαρμογή των μεριδίων. Η εφαρμογή των νέων μεριδίων συμμετοχής που θα προκύπτουν από τις έκτακτες αυτές προσαρμογές θα αρχίζει από την ημερομηνία απόκτησης της ιδιότητας μέλους του διοικητικού συμβουλίου από τους διοικητές. Οι εν λόγω επιμέρους διατάξεις που άπτονται των λειτουργικών πτυχών του συστήματος αποτελούν τμήμα των εκτελεστικών διατάξεων που πρόκειται να εκδώσει το διοικητικό συμβούλιο,ΑΠΟΦΑΣΙΖΕΙ:Άρθρο 1Το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας τροποποιείται ως εξής:Το άρθρο 10.2 του καταστατικού αντικαθίσταται από το ακόλουθο κείμενο:"10.2. Κάθε μέλος του διοικητικού συμβουλίου έχει μία ψήφο. Από την ημερομηνία που ο αριθμός των μελών του διοικητικού συμβουλίου υπερβαίνει τα 21, κάθε μέλος της εκτελεστικής επιτροπής έχει μία ψήφο, ο δε αριθμός των διοικητών με δικαίωμα ψήφου ανέρχεται σε 15. Τα δικαιώματα ψήφου των τελευταίων διατίθενται και ασκούνται εκ περιτροπής κατά τα ακόλουθα:- από την ημερομηνία που ο αριθμός των διοικητών θα υπερβεί τους 15 και έως ότου ανέλθει σε 22, αυτοί κατανέμονται σε δύο ομάδες, βάσει κατάταξης με κριτήριο το μέγεθος του μεριδίου συμμετοχής του κράτους μέλους της οικείας ΕθνΚΤ στο συνολικό ακαθάριστο εγχώριο προϊόν σε τιμές αγοράς και στη συνολική συγκεντρωτική λογιστική κατάσταση των νομισματικών χρηματοπιστωτικών ιδρυμάτων των κρατών μελών που έχουν υιοθετήσει το ευρώ. Στα μερίδια συμμετοχής στο συνολικό ακαθάριστο εγχώριο προϊόν σε τιμές αγοράς και στη συνολική συγκεντρωτική λογιστική κατάσταση των νομισματικών χρηματοπιστωτικών ιδρυμάτων αποδίδεται στάθμιση 5/6 και 1/6, αντίστοιχα. Η πρώτη ομάδα αποτελείται από πέντε διοικητές και η δεύτερη ομάδα από τους υπόλοιπους διοικητές. Η συχνότητα με την οποία οι διοικητές της πρώτης ομάδας απολαύουν δικαιώματος ψήφου δεν θα είναι μικρότερη της συχνότητας με την οποία απολαύουν του εν λόγω δικαιώματος οι διοικητές της δεύτερης ομάδας. Με την επιφύλαξη του προηγούμενου εδαφίου, στην πρώτη ομάδα διατίθενται τέσσερα δικαιώματα ψήφου και στη δεύτερη ομάδα ένδεκα δικαιώματα ψήφου,- από την ημερομηνία που ο αριθμός των διοικητών θα ανέλθει σε 22, αυτοί κατανέμονται σε τρεις ομάδες, βάσει κατάταξης σύμφωνα με τα προαναφερθέντα κριτήρια. Στην πρώτη ομάδα, η οποία αποτελείται από πέντε διοικητές, διατίθενται τέσσερα δικαιώματα ψήφου. Στη δεύτερη ομάδα, η οποία αποτελείται από το ήμισυ του συνολικού αριθμού των διοικητών, στρογγυλοποιούμενο προς τα άνω στον πλησιέστερο ακέραιο, κατά περίπτωση, διατίθενται οκτώ δικαιώματα ψήφου. Στην τρίτη ομάδα, η οποία αποτελείται από τους υπόλοιπους διοικητές, διατίθενται τρία δικαιώματα ψήφου,- εντός κάθε ομάδας, οι διοικητές έχουν δικαίωμα ψήφου για ίσο χρόνο,- για τον υπολογισμό των μεριδίων συμμετοχής στο συνολικό ακαθάριστο εγχώριο προϊόν σε τιμές αγοράς εφαρμόζεται το άρθρο 29.2. Η συνολική συγκεντρωτική λογιστική κατάσταση των νομισματικών χρηματοπιστωτικών ιδρυμάτων υπολογίζεται σύμφωνα με το στατιστικό πλαίσιο που ισχύει στην Ευρωπαϊκή Κοινότητα κατά το χρόνο του εν λόγω υπολογισμού,- το μέγεθος ή/και η σύνθεση των ομάδων προσαρμόζονται βάσει των παραπάνω αρχών, με κάθε αναπροσαρμογή του συνολικού ακαθάριστου εγχώριου προϊόντος σε τιμές αγοράς, σύμφωνα με το άρθρο 29.3 του καταστατικού, ή αύξηση του αριθμού των διοικητών,- το διοικητικό συμβούλιο, αποφασίζοντας με πλειοψηφία των δύο τρίτων του συνόλου των μελών του, ήτοι των μελών με και χωρίς δικαίωμα ψήφου, λαμβάνει κάθε απαραίτητο μέτρο προς εφαρμογή των παραπάνω αρχών και δύναται να αναβάλλει την έναρξη λειτουργίας του συστήματος της εκ περιτροπής άσκησης δικαιώματος ψήφου, έως ότου ο αριθμός των διοικητών υπερβεί τους 18.Το δικαίωμα ψήφου ασκείται αυτοπροσώπως. Κατά παρέκκλιση από τον κανόνα αυτό, ο εσωτερικός κανονισμός που αναφέρεται στο άρθρο 12.3 μπορεί να ορίζει ότι μέλη του διοικητικού συμβουλίου μπορούν να ψηφίζουν μέσω τηλεσύσκεψης. Ο κανονισμός αυτός προβλέπει επίσης ότι εάν μέλος του διοικητικού συμβουλίου κωλύεται να ψηφίσει επί μακρό χρονικό διάστημα μπορεί να ορίσει αναπληρωτή για να τον αντικαθιστά ως μέλος του διοικητικού συμβουλίου.Οι ρυθμίσεις των προηγούμενων παραγράφων τελούν υπό την επιφύλαξη των δικαιωμάτων ψήφου όλων των μελών του διοικητικού συμβουλίου, ήτοι των μελών με και χωρίς δικαίωμα ψήφου, βάσει των άρθρων 10.3, 10.6 και 41.2.Εκτός εάν ορίζεται άλλως στο παρόν καταστατικό, το διοικητικό συμβούλιο αποφασίζει με απλή πλειοψηφία των μελών με δικαίωμα ψήφου. Σε περίπτωση ισοψηφίας, υπερισχύει η ψήφος του προέδρου.Προκειμένου να γίνει ψηφοφορία στο διοικητικό συμβούλιο, απαιτείται απαρτία των δύο τρίτων των μελών με δικαίωμα ψήφου. Αν δεν υπάρχει απαρτία, ο πρόεδρος μπορεί να συγκαλέσει έκτακτη συνεδρίαση στην οποία οι αποφάσεις μπορούν να λαμβάνονται χωρίς την ανωτέρω αναφερόμενη απαρτία."Άρθρο 21. Η παρούσα απόφαση επικυρώνεται από όλα τα κράτη μέλη, σύμφωνα με τους αντίστοιχους συνταγματικούς τους κανόνες. Τα έγγραφα επικύρωσης κατατίθενται στην κυβέρνηση της Ιταλικής Δημοκρατίας.2. Η παρούσα απόφαση αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του εγγράφου επικύρωσης του υπογράφοντος κράτους μέλους που προέβη τελευταίο στη διατύπωση αυτή.Βρυξέλλες, 21 Μαρτίου 2003.Για το Συμβούλιο, συνερχόμενο σε επίπεδο Αρχηγών κρατών ή κυβερνήσεωνΟ ΠρόεδροςΚ. Σημίτης(1) Καταστατικό το οποίο καθορίσθηκε από το πρωτόκολλο το οποίο προσαρτάται στη συνθήκη για την ίδρυση της Ευρωπαϊκής Κοινότητας, όπως τροποποιήθηκε από τη συνθήκη της Νίκαιας.(2) ΕΕ C 29 της 7.2.2003, σ. 6.(3) Γνώμη που διατυπώθηκε στις 13 Μαρτίου 2003 (δεν έχει ακόμα δημοσιευθεί στην Επίσημη Εφημερίδα).(4) Γνώμη που διατυπώθηκε στις 21 Φεβρουαρίου 2003 (δεν έχει ακόμα δημοσιευθεί στην Επίσημη Εφημερίδα).


title: Απόφαση (ΕΕ) 2017/1218 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων [κοινοποιηθείσα υπό τον αριθμό C(2017) 4243] (Κείμενο που παρουσιάζει ενδιαφέρον για τον ΕΟΧ )

text:
                  12.7.2017

                  EL

                  Επίσημη Εφημερίδα της Ευρωπαϊκής Ένωσης

                  L 180/63

            ΑΠΌΦΑΣΗ (ΕΕ) 2017/1218 ΤΗΣ ΕΠΙΤΡΟΠΉΣ
      της 23ης Ιουνίου 2017
      για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων

            [κοινοποιηθείσα υπό τον αριθμό C(2017) 4243]

      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
      Έπειτα από διαβούλευση με το συμβούλιο οικολογικής σήμανσης της Ευρωπαϊκής Ένωσης,
      Εκτιμώντας τα ακόλουθα:

                  (1)

                  Βάσει του κανονισμού (ΕΚ) αριθ. 66/2010, το οικολογικό σήμα της ΕΕ μπορεί να απονέμεται σε προϊόντα που έχουν μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.

                  (2)

                  Ο κανονισμός (ΕΚ) αριθ. 66/2010 προβλέπει ότι καθορίζονται ειδικά κριτήρια για το οικολογικό σήμα της ΕΕ για κάθε κατηγορία προϊόντων.

                  (3)

                  Με την απόφαση 2011/264/ΕΕ της Επιτροπής (2) καθορίστηκαν τα οικολογικά κριτήρια, καθώς και οι σχετικές απαιτήσεις εκτίμησης και εξακρίβωσης για απορρυπαντικά πλυντηρίων ρούχων, οι οποίες ισχύουν έως την 31η Δεκεμβρίου 2016.

                  (4)

                  Προκειμένου να ληφθούν υπόψη οι πρόσφατες εξελίξεις στην αγορά και η καινοτομία που έχει επιτευχθεί στο διάστημα που έχει μεσολαβήσει, κρίνεται σκόπιμο να καταρτιστεί αναθεωρημένη δέσμη οικολογικών κριτηρίων για τη συγκεκριμένη κατηγορία προϊόντων.

                  (5)

                  Λαμβανομένου υπόψη του κύκλου της καινοτομίας στην περίπτωση της συγκεκριμένης κατηγορίας προϊόντων, τα αναθεωρημένα κριτήρια, καθώς και οι σχετικές απαιτήσεις εκτίμησης και εξακρίβωσης, θα πρέπει να ισχύουν επί έξι έτη από την ημερομηνία κοινοποίησης της παρούσας απόφασης. Τα εν λόγω κριτήρια αποσκοπούν στην προώθηση προϊόντων με μειωμένες επιπτώσεις στα υδάτινα οικοσυστήματα και περιορισμένη περιεκτικότητα σε επικίνδυνες ουσίες, τα οποία είναι αποτελεσματικά σε χαμηλές θερμοκρασίες και ελαχιστοποιούν την παραγωγή αποβλήτων με τη μείωση της συσκευασίας.

                  (6)

                  Για λόγους ασφάλειας δικαίου θα πρέπει να καταργηθεί η απόφαση 2011/264/ΕΕ.

                  (7)

                  Θα πρέπει να προβλεφθεί μεταβατική περίοδος για τους παραγωγούς των οποίων τα προϊόντα έλαβαν το οικολογικό σήμα της ΕΕ για απορρυπαντικά πλυντηρίων ρούχων με βάση τα κριτήρια που περιλαμβάνονται στην απόφαση 2011/264/ΕΕ, ώστε να έχουν επαρκή χρόνο για να προσαρμόσουν τα προϊόντα τους στα αναθεωρημένα κριτήρια και απαιτήσεις.

                  (8)

                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κατηγορία προϊόντων «απορρυπαντικά πλυντηρίων ρούχων» περιλαμβάνει κάθε απορρυπαντικό πλυντηρίων ρούχων ή προϊόν προεπεξεργασίας για την αφαίρεση λεκέδων που εμπίπτει στο πεδίο εφαρμογής του κανονισμού (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου (3) το οποίο είναι αποτελεσματικό σε θερμοκρασία 30 oC ή χαμηλότερη και το οποίο διατίθεται στην αγορά και έχει σχεδιαστεί για να χρησιμοποιείται για το πλύσιμο ρούχων κατά κύριο λόγο σε οικιακά πλυντήρια ρούχων, χωρίς όμως να αποκλείεται η χρήση του σε πλυντήρια αυτοεξυπηρέτησης και σε κοινόχρηστα πλυντήρια.
      Τα προϊόντα προεπεξεργασίας για την αφαίρεση λεκέδων περιλαμβάνουν τα μέσα αφαίρεσης λεκέδων που χρησιμοποιούνται για την απευθείας αντιμετώπιση των λεκέδων στα ρούχα πριν από πλύση στο πλυντήριο ρούχων, αλλά δεν περιλαμβάνουν τα μέσα αφαίρεσης λεκέδων που προστίθενται στο πλυντήριο ρούχων ούτε όσα προορίζονται για άλλες χρήσεις εκτός της προεπεξεργασίας.
      Η εν λόγω κατηγορία προϊόντων δεν περιλαμβάνει μαλακτικά υφασμάτων, προϊόντα που προστίθενται από φορείς όπως καλύμματα, υφάσματα ή άλλα υλικά ή βοηθητικά πλύσης που χρησιμοποιούνται χωρίς να ακολουθεί πλύση, όπως προϊόντα αφαίρεσης λεκέδων για χαλιά και ταπετσαρίες επίπλων.
      Άρθρο 2
      1.   Για τους σκοπούς της παρούσας απόφασης, ισχύουν οι ακόλουθοι ορισμοί:
      1)   «εισερχόμενες ουσίες»: ουσίες που προστίθενται σκόπιμα, υποπροϊόντα και προσμείξεις από πρώτες ύλες στη σύνθεση του τελικού προϊόντος (συμπεριλαμβανομένου υδατοδιαλυτού φύλλου, εάν χρησιμοποιείται)·
      2)   «απορρυπαντικά για λευκά»: απορρυπαντικά που χρησιμοποιούνται για συνηθισμένες πλύσεις λευκών ρούχων σε οποιαδήποτε θερμοκρασία·
      3)   «απορρυπαντικά για χρωματιστά»: απορρυπαντικά που χρησιμοποιούνται για συνηθισμένες πλύσεις χρωματιστών ρούχων σε οποιαδήποτε θερμοκρασία·
      4)   «απορρυπαντικά για ευαίσθητα»: απορρυπαντικά που προορίζονται για ευαίσθητα υφάσματα·
      5)   «πρωτογενής συσκευασία»:

                  α)

                  για μονές δόσεις σε περίβλημα που προορίζεται να αφαιρεθεί πριν από τη χρήση, το περιτύλιγμα της μονής δόσης και η συσκευασία που έχουν σχεδιαστεί κατά τρόπο ώστε να αποτελούν τη μικρότερη μονάδα πώλησης για διανομή στον τελικό χρήστη ή καταναλωτή στο σημείο αγοράς, συμπεριλαμβανομένης της ετικέτας, κατά περίπτωση·

                  β)

                  για όλους τους άλλους τύπους προϊόντων, συσκευασία σχεδιασμένη κατά τρόπο που να αποτελεί τη μικρότερη μονάδα πώλησης για διανομή στον τελικό χρήστη ή καταναλωτή στο σημείο αγοράς, συμπεριλαμβανομένης της ετικέτας, κατά περίπτωση·

            6)   «μικροπλαστικό»: σωματίδια μεγέθους κάτω των 5 mm αδιάλυτου μακρομοριακού πλαστικού, τα οποία λαμβάνονται μέσω μιας από τις ακόλουθες διεργασίες:

                  α)

                  διεργασία πολυμερισμού, όπως πολυπροσθήκη ή πολυσυμπύκνωση ή παρόμοια διεργασία με μονομερή ή άλλες αρχικές ουσίες·

                  β)

                  χημική τροποποίηση φυσικών ή συνθετικών μακρομορίων·

                  γ)

                  μικροβιακή ζύμωση·

            7)   «νανοϋλικό»: φυσικό, περιστασιακό ή μεταποιημένο υλικό που περιέχει σωματίδια σε μη δεσμευμένη μορφή ή ως σύμπηγμα ή συσσωμάτωμα, εφόσον, σύμφωνα με την κατανομή των αριθμητικών μεγεθών, τουλάχιστον το 50 % των σωματιδίων έχει μία ή περισσότερες εξωτερικές διαστάσεις εντός της κλίμακας μεγέθους 1-100 nm (4).
      2.   Για τους σκοπούς της παραγράφου 1 σημεία 2) και 3), τα απορρυπαντικά θεωρούνται είτε απορρυπαντικά για λευκά είτε απορρυπαντικά για χρωματιστά, εκτός των περιπτώσεων κατά τις οποίες στη συσκευασία του απορρυπαντικού αναγράφεται ότι το προϊόν προορίζεται για χρήση σε ευαίσθητα υφάσματα (δηλαδή απορρυπαντικό για ευαίσθητα).
      Άρθρο 3
      Προκειμένου να λάβει το οικολογικό σήμα της ΕΕ δυνάμει του κανονισμού (ΕΚ) αριθ. 66/2010, ένα απορρυπαντικό πλυντηρίων ρούχων ή προϊόν προεπεξεργασίας για την αφαίρεση λεκέδων πρέπει να ανήκει στην κατηγορία προϊόντων «απορρυπαντικά πλυντηρίων ρούχων» που ορίζεται στο άρθρο 1 της παρούσας απόφασης και να συμμορφώνεται με τα κριτήρια, καθώς και με τις συναφείς απαιτήσεις εκτίμησης και εξακρίβωσης, που προβλέπονται στο παράρτημα.
      Άρθρο 4
      Τα κριτήρια για την κατηγορία προϊόντων «απορρυπαντικά πλυντηρίων ρούχων» και οι σχετικές απαιτήσεις εκτίμησης και εξακρίβωσης ισχύουν επί έξι έτη από την ημερομηνία κοινοποίησης της παρούσας απόφασης.
      Άρθρο 5
      Για διοικητικούς σκοπούς, η κατηγορία προϊόντων «απορρυπαντικά πλυντηρίων ρούχων» χαρακτηρίζεται με τον κωδικό αριθμό «006».
      Άρθρο 6
      Καταργείται η απόφαση 2011/264/ΕΕ.
      Άρθρο 7
      1.   Κατά παρέκκλιση από το άρθρο 6, οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία «απορρυπαντικά πλυντηρίων ρούχων» οι οποίες έχουν υποβληθεί πριν από την ημερομηνία κοινοποίησης της παρούσας απόφασης αξιολογούνται σύμφωνα με τους όρους που καθορίζονται στην απόφαση 2011/264/ΕΕ.
      2.   Οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία προϊόντων «απορρυπαντικά πλυντηρίων ρούχων» οι οποίες θα υποβληθούν εντός δύο μηνών από την ημερομηνία κοινοποίησης της παρούσας απόφασης επιτρέπεται να βασίζονται είτε στα κριτήρια της απόφασης 2011/264/ΕΕ είτε στα κριτήρια της παρούσας απόφασης. Οι αιτήσεις αυτές αξιολογούνται σύμφωνα με τα κριτήρια στα οποία βασίζονται.
      3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2011/264/ΕΕ μπορούν να χρησιμοποιούνται για 12 μήνες από την ημερομηνία κοινοποίησης της παρούσας απόφασης.
      Άρθρο 8
      Η παρούσα απόφαση απευθύνεται στα κράτη μέλη.

         Βρυξέλλες, 23 Ιουνίου 2017.

               Για την Επιτροπή

            Karmenu VELLA

               Μέλος της Επιτροπής

         (1)  ΕΕ L 27 της 30.1.2010, σ. 1.

         (2)  Απόφαση 2011/264/ΕΕ της Επιτροπής, της 28ης Απριλίου 2011, περί καθορισμού οικολογικών κριτηρίων για την απονομή του οικολογικού σήματος της EE σε απορρυπαντικά πλυντηρίων ρούχων (ΕΕ L 111 της 30.4.2011, σ. 34).

         (3)  Κανονισμός (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά (ΕΕ L 104 της 8.4.2004, σ. 1).

         (4)  Σύσταση 2011/696/EE της Επιτροπής, της 18ης Οκτωβρίου 2011, για τον ορισμό των νανοϋλικών (ΕΕ L 275 της 20.10.2011, σ. 38).

         ΠΑΡΑΡΤΗΜΑ

            ΓΕΝΙΚΟ ΠΛΑΙΣΙΟ

            ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ

            Κριτήρια απονομής του οικολογικού σήματος της ΕΕ σε απορρυπαντικά πλυντηρίων ρούχων

         ΚΡΙΤΗΡΙΑ

                     1.

                     Απαιτήσεις σχετικά με τις δόσεις

                     2.

                     Τοξικότητα για τους υδρόβιους οργανισμούς

                     3.

                     Βιοαποδομησιμότητα

                     4.

                     Βιώσιμης προέλευσης φοινικέλαιο, φοινικοπυρηνέλαιο και τα παράγωγά τους

                     5.

                     Ουσίες των οποίων η χρήση απαγορεύεται ή είναι περιορισμένη

                     6.

                     Συσκευασία

                     7.

                     Καταλληλότητα προς χρήση

                     8.

                     Ενημέρωση των χρηστών

                     9.

                     Πληροφορίες που αναγράφονται στο οικολογικό σήμα της ΕΕ

               ΕΚΤΙΜΗΣΗ ΚΑΙ ΕΞΑΚΡΙΒΩΣΗ
         α)   Απαιτήσεις

         Οι ειδικές απαιτήσεις εκτίμησης και εξακρίβωσης περιλαμβάνονται σε κάθε κριτήριο.
         Όταν ο αιτών πρέπει να υποβάλει σε αρμόδιους φορείς δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, τα εν λόγω έγγραφα επιτρέπεται να προέρχονται από τον ίδιο τον αιτούντα και/ή από τον (τους) προμηθευτή(-ές) του, ανάλογα με την περίπτωση.
         Οι αρμόδιοι φορείς αναγνωρίζουν κατά προτίμηση τις βεβαιώσεις που εκδίδονται από φορείς οι οποίοι διαπιστεύονται σύμφωνα με το αντίστοιχο εναρμονισμένο πρότυπο για τα εργαστήρια δοκιμών και βαθμονόμησης, καθώς και τις επαληθεύσεις από φορείς οι οποίοι διαπιστεύονται σύμφωνα με το αντίστοιχο εναρμονισμένο πρότυπο για φορείς πιστοποίησης προϊόντων, διεργασιών και υπηρεσιών. Η διαπίστευση πραγματοποιείται σύμφωνα με τον κανονισμό (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (1).
         Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.
         Όπου ενδείκνυται, οι αρμόδιοι φορείς δύνανται να ζητούν την υποβολή δικαιολογητικών και να διενεργούν ανεξάρτητες εξακριβώσεις ή επιτόπιες επισκέψεις.
         Απαραίτητη προϋπόθεση είναι να πληροί το προϊόν όλες τις απαιτήσεις που προβλέπονται από την εφαρμοστέα νομοθεσία της χώρας ή των χωρών στην αγορά της οποίας ή των οποίων πρόκειται να διατεθεί το προϊόν. Ο αιτών δηλώνει ότι το προϊόν πληροί την απαίτηση αυτή.
         Ο κατάλογος της «βάσης δεδομένων για τα συστατικά απορρυπαντικών» (κατάλογος DID), ο οποίος διατίθεται στον δικτυακό τόπο του οικολογικού σήματος της ΕΕ, περιλαμβάνει τις εισερχόμενες ουσίες που χρησιμοποιούνται συχνότερα στη χημική σύνθεση των απορρυπαντικών και των καλλυντικών. Ο κατάλογος αυτός πρέπει να χρησιμοποιείται για την εξαγωγή των δεδομένων για τους υπολογισμούς του κρίσιμου όγκου αραίωσης (CDV) και για την εκτίμηση της βιοαποδομησιμότητας των εισερχόμενων ουσιών. Για τις ουσίες που δεν περιλαμβάνονται στον κατάλογο DID παρέχονται κατευθύνσεις σχετικά με τον τρόπο άμεσου ή με παρέκταση υπολογισμού των σχετικών δεδομένων.
         Στον αρμόδιο φορέα πρέπει να υποβάλλεται ο κατάλογος όλων των εισερχόμενων ουσιών, ο οποίος θα περιλαμβάνει την εμπορική ονομασία (εάν υπάρχει), τη χημική ονομασία, τους αριθμούς CAS και DID, την εισερχόμενη ποσότητα, καθώς και τη λειτουργία και τη μορφή με την οποία η εισερχόμενη ουσία περιέχεται στη χημική σύσταση του τελικού προϊόντος (συμπεριλαμβανομένου του υδατοδιαλυτού φύλλου, εάν χρησιμοποιείται).
         Τα συντηρητικά, οι χρωστικές ουσίες και οι αρωματικές ουσίες αναγράφονται ανεξαρτήτως συγκέντρωσης. Λοιπές εισερχόμενες ουσίες αναγράφονται εάν η συγκέντρωσή τους είναι ίση ή μεγαλύτερη από 0,010 % κατά βάρος.
         Όλες οι εισερχόμενες ουσίες που περιέχονται σε μορφή νανοϋλικών αναγράφονται ρητά στον κατάλογο με το πρόθεμα «νανο-» σε αγκύλες.
         Για καθεμία από τις αναγραφόμενες εισερχόμενες ουσίες παρέχονται δελτία δεδομένων ασφαλείας (ΔΔΑ) σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (2). Όταν δεν υπάρχει διαθέσιμο ΔΔΑ για μια ουσία η οποία αποτελεί μέρος μείγματος, ο αιτών υποβάλλει το ΔΔΑ του μείγματος.
         β)   Όρια μετρήσεων

         Απαιτείται η συμμόρφωση με τα οικολογικά κριτήρια για όλες τις εισερχόμενες ουσίες όπως ορίζονται στον πίνακα 1.

            Πίνακας 1

            Επίπεδα τιμών κατωφλίου τα οποία εφαρμόζονται σε εισερχόμενες ουσίες ανά κριτήριο για απορρυπαντικά πλυντηρίων ρούχων (% κατά βάρος)

                     Όνομα κριτηρίου

                     Επιφανειοδραστικές ουσίες

                     Συντηρητικά

                     Χρωστικές ουσίες

                     Αρωματικές ουσίες

                     Λοιπές ουσίες (π.χ. ένζυμα)

                     Τοξικότητα για τους υδρόβιους οργανισμούς

                     ≥ 0,010

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     ≥ 0,010

                     Βιοαποδομησιμότητα

                     Επιφανειοδραστικές ουσίες

                     ≥ 0,010

                     Α/A

                     Α/A

                     Α/A

                     Α/A

                     Οργανικές ουσίες

                     ≥ 0,010

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     ≥ 0,010

                     Βιώσιμης προέλευσης φοινικέλαιο

                     ≥ 0,010

                     Α/A

                     Α/A

                     Α/A

                     ≥ 0,010

                     Ουσίες των οποίων η χρήση είτε απαγορεύεται είτε είναι περιορισμένη

                     Συγκεκριμένες ουσίες των οποίων η χρήση είτε απαγορεύεται είτε είναι περιορισμένη

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     Επικίνδυνες ουσίες

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     άνευ οριακής τιμής (*1)

                     Αρωματικές ουσίες

                     Α/A

                     Α/A

                     Α/A

                     άνευ οριακής τιμής (*1)

                     Α/A

                     Συντηρητικά

                     Α/A

                     άνευ οριακής τιμής (*1)

                     Α/A

                     Α/A

                     Α/A

                     Χρωστικές ουσίες

                     Α/A

                     Α/A

                     άνευ οριακής τιμής (*1)

                     Α/A

                     Α/A

                     Ένζυμα

                     Α/A

                     Α/A

                     Α/A

                     Α/A

                     άνευ οριακής τιμής (*1)

               ΔΟΣΗ ΑΝΑΦΟΡΑΣ
         Η ακόλουθη δόση λαμβάνεται ως δόση αναφοράς για τους υπολογισμούς που έχουν ως στόχο την τεκμηρίωση της συμμόρφωσης με τα κριτήρια απονομής του οικολογικού σήματος της ΕΕ και για τις δοκιμές της ικανότητας πλύσης:

                     Απορρυπαντικό για λευκά, απορρυπαντικό για χρωματιστά

                     Η δόση που συνιστάται από τον κατασκευαστή για ένα χιλιόγραμμο φυσιολογικά λερωμένων στεγνών άπλυτων ρούχων (αναγράφεται σε g/kg άπλυτων ρούχων ή ml/kg άπλυτων ρούχων) υπολογιζόμενη βάσει της συνιστώμενης δόσης για φορτίο πλύσης 4,5 kg και νερό σκληρότητας 2,5 mmol CaCO3/l.

                     Απορρυπαντικό για ευαίσθητα

                     Η δόση που συνιστάται από τον κατασκευαστή για ένα χιλιόγραμμο φυσιολογικά λερωμένων ευαίσθητων άπλυτων ρούχων (αναγράφεται σε g/kg άπλυτων ρούχων ή ml/kg άπλυτων ρούχων) υπολογιζόμενη βάσει της συνιστώμενης δόσης για φορτίο πλύσης 2,5 kg και νερό σκληρότητας 2,5 mmol CaCO3/l.

                     Προϊόν αφαίρεσης λεκέδων (μόνο προεπεξεργασία)

                     Η δόση που συνιστάται από τον κατασκευαστή για ένα χιλιόγραμμο στεγνών άπλυτων ρούχων (αναγράφεται σε g/kg άπλυτων ρούχων ή ml/kg άπλυτων ρούχων) υπολογιζόμενη βάσει 6 εφαρμογών για φορτίο πλύσης 4,5 kg.

            Εκτίμηση και εξακρίβωση: Ο αιτών υποβάλλει την ετικέτα του προϊόντος ή το φύλλο οδηγιών χρήσης το οποίο περιλαμβάνει τις οδηγίες δοσολογίας.

            Κριτήριο 1 — Απαιτήσεις σχετικά με τις δόσεις

         Η δόση αναφοράς δεν υπερβαίνει τις εξής ποσότητες.

                     Τύπος προϊόντος

                     Δοσολογία
                     (g/kg άπλυτων ρούχων)

                     Απορρυπαντικό για λευκά, απορρυπαντικό για χρωματιστά

                     16,0

                     Απορρυπαντικό για ευαίσθητα

                     16,0

                     Προϊόν αφαίρεσης λεκέδων (μόνο προεπεξεργασία)

                     2,7

            Εκτίμηση και εξακρίβωση: Ο αιτών υποβάλλει την ετικέτα του προϊόντος η οποία περιλαμβάνει τις οδηγίες δοσολογίας, καθώς και τεκμηρίωση η οποία αναγράφει την πυκνότητα (g/ml) των προϊόντων σε υγρή μορφή ή σε μορφή γέλης.

            Κριτήριο 2 — Τοξικότητα για τους υδρόβιους οργανισμούς

         Ο κρίσιμος όγκος αραίωσης (CDVχρόνιος) του προϊόντος δεν υπερβαίνει τα ακόλουθα όρια για τη δόση αναφοράς.

                     Τύπος προϊόντος

                     Οριακή τιμή CDV
                     (l/kg άπλυτων ρούχων)

                     Απορρυπαντικό για λευκά, απορρυπαντικό για χρωματιστά

                     31 500

                     Απορρυπαντικό για ευαίσθητα

                     20 000

                     Προϊόν αφαίρεσης λεκέδων (μόνο προεπεξεργασία)

                     3 500

            Εκτίμηση και εξακρίβωση: Ο αιτών υποβάλλει τον υπολογισμό της τιμής CDVχρόνιος του προϊόντος. Στον δικτυακό τόπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής CDVχρόνιος.
         Η τιμή CDVχρόνιος υπολογίζεται για κάθε εισερχόμενη ουσία (i) στο προϊόν με βάση την ακόλουθη εξίσωση:

         Όπου:

                     δόση(i)

                     :

                     το βάρος (g) της ουσίας (i) στη δόση αναφοράς·

                     DF(i)

                     :

                     ο συντελεστής αποδόμησης της ουσίας (i)·

                     TFχρόνια(i)

                     :

                     ο συντελεστής χρόνιας τοξικότητας της ουσίας (i).

               Οι τιμές DF(i) και TFχρόνια(i) είναι οι αναγραφόμενες στο πιο επικαιροποιημένο μέρος Α του καταλόγου DID. Εάν μια εισερχόμενη ουσία δεν περιλαμβάνεται στο μέρος Α, ο αιτών υπολογίζει τις τιμές ακολουθώντας την προσέγγιση που περιγράφεται στο μέρος Β του εν λόγω καταλόγου και επισυνάπτοντας τη συναφή τεκμηρίωση.

            Κριτήριο 3 — Βιοαποδομησιμότητα

         α)   Βιοαποδομησιμότητα των επιφανειοδραστικών ουσιών

         Όλες οι επιφανειοδραστικές ουσίες είναι άμεσα βιοαποδομήσιμες (σε αερόβιες συνθήκες).
         Όλες οι επιφανειοδραστικές ουσίες οι οποίες ταξινομούνται ως επικίνδυνες για το υδάτινο περιβάλλον: οξεία, κατηγορία 1 (H400), χρόνια, κατηγορία 3 (H412), σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3), είναι επιπλέον βιοαποδομήσιμες σε αναερόβιες συνθήκες.
         β)   Βιοαποδομησιμότητα οργανικών ενώσεων

         Η περιεκτικότητα του προϊόντος σε οργανικές ουσίες μη βιοαποδομήσιμες σε αερόβιες συνθήκες (που δεν είναι άμεσα βιοαποδομήσιμες, aNBO) ή μη βιοαποδομήσιμες σε αναερόβιες συνθήκες (anNBO) δεν υπερβαίνει τα εξής όρια για τη δόση αναφοράς:

                        aNBO

                                 Τύπος προϊόντος

                                 aNBO
                                 (g/kg άπλυτων ρούχων)
                                 σκόνη/ταμπλέτες

                                 aNBO
                                 (g/kg άπλυτων ρούχων)
                                 υγρό, κάψουλες, γέλη

                                 Απορρυπαντικό ρούχων για λευκά, απορρυπαντικό για χρωματιστά

                                 1,00

                                 0,45

                                 Απορρυπαντικό για ευαίσθητα

                                 0,55

                                 0,30

                                 Προϊόν αφαίρεσης λεκέδων (μόνο προεπεξεργασία)

                                 0,10

                                 0,10

                        anNBO

                                 Τύπος προϊόντος

                                 anNBO
                                 (g/kg άπλυτων ρούχων)
                                 σκόνη/ταμπλέτες

                                 anNBO
                                 (g/kg άπλυτων ρούχων)
                                 υγρό, κάψουλες, γέλη

                                 Απορρυπαντικό ρούχων για λευκά, απορρυπαντικό για χρωματιστά

                                 1,10

                                 0,55

                                 Απορρυπαντικό για ευαίσθητα

                                 0,55

                                 0,30

                                 Προϊόν αφαίρεσης λεκέδων (μόνο προεπεξεργασία)

                                 0,10

                                 0,10

            Εκτίμηση και εξακρίβωση: Ο αιτών υποβάλλει τεκμηρίωση για τη βιοαποδομησιμότητα των επιφανειοδραστικών ουσιών, καθώς και τον υπολογισμό των aNBO και anNBO για το προϊόν. Στον δικτυακό τόπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής των aNBO και anNBO.
         Τόσο για τη βιοαποδομησιμότητα των επιφανειοδραστικών ουσιών όσο και για τις τιμές των aNBO και anNBO οργανικών ενώσεων γίνεται αναφορά στον πιο επικαιροποιημένο κατάλογο DID.
         Για εισερχόμενες ουσίες οι οποίες δεν περιλαμβάνονται στο μέρος Α του καταλόγου DID παρέχονται οι σχετικές πληροφορίες από τη βιβλιογραφία ή από άλλες πηγές ή αποτελέσματα από κατάλληλες δοκιμές που αποδεικνύουν ότι οι εν λόγω ουσίες είναι βιοαποδομήσιμες υπό αερόβιες και αναερόβιες συνθήκες, όπως περιγράφεται στο μέρος Β του εν λόγω καταλόγου.
         Εάν δεν υπάρχει τεκμηρίωση για τη βιοαποδομησιμότητα σύμφωνα με την ανωτέρω περιγραφή, μια εισερχόμενη ουσία που δεν είναι επιφανειοδραστική μπορεί να εξαιρεθεί από την απαίτηση αναερόβιας βιοαποδομησιμότητας εφόσον πληροί έναν από τους ακόλουθους τρεις εναλλακτικούς όρους:

                     1)

                     είναι άμεσα αποδομήσιμη και έχει χαμηλή προσρόφηση (A < 25 %)·

                     2)

                     είναι άμεσα αποδομήσιμη και έχει υψηλή εκρόφηση (D > 75 %)·

                     3)

                     είναι άμεσα αποδομήσιμη και μη βιοσυσσωρεύσιμη (4).

               Οι δοκιμές προσρόφησης/εκρόφησης διεξάγονται σύμφωνα με την κατευθυντήρια γραμμή 106 του ΟΟΣΑ.

            Κριτήριο 4 — Βιώσιμης προέλευσης φοινικέλαιο, φοινικοπυρηνέλαιο και τα παράγωγά τους

         Οι εισερχόμενες ουσίες που χρησιμοποιούνται στα προϊόντα και προέρχονται από φοινικέλαιο ή φοινικοπυρηνέλαιο λαμβάνονται από φυτείες οι οποίες πληρούν τις απαιτήσεις συστήματος πιστοποίησης για βιώσιμη παραγωγή το οποίο βασίζεται σε πολυσυμμετοχικές οργανώσεις με ευρεία συμμετοχή, περιλαμβανομένων ΜΚΟ, εκπροσώπων του κλάδου και της κυβέρνησης, και το οποίο ασχολείται με τις περιβαλλοντικές επιπτώσεις, μεταξύ άλλων στο έδαφος, στη βιοποικιλότητα, στα αποθέματα οργανικού άνθρακα και στη διατήρηση των φυσικών πόρων.

            Εκτίμηση και εξακρίβωση: Ο αιτών υποβάλλει στοιχεία μέσω πιστοποιητικών και αλυσίδας επιτήρησης από τρίτο μέρος τα οποία αποδεικνύουν ότι το φοινικέλαιο και το φοινικοπυρηνέλαιο που χρησιμοποιούνται στην παραγωγή των εισερχομένων ουσιών προέρχονται από φυτείες με βιώσιμη διαχείριση.
         Τα πιστοποιητικά που γίνονται δεκτά περιλαμβάνουν το RSPO (Roundtable for Sustainable Palm Oil — στρογγυλή τράπεζα για αειφόρο φοινικέλαιο) (με διατήρηση της ταυτότητας, διαχωρισμό ή ισοζύγιο μάζας) ή οποιοδήποτε ισοδύναμο ή αυστηρότερο σύστημα βιώσιμης παραγωγής.
         Για τα χημικά παράγωγα του φοινικελαίου και για το φοινικοπυρηνέλαιο είναι αποδεκτό να αποδεικνύεται η βιωσιμότητα μέσω συστημάτων εγγραφής και υποβολής αίτησης, όπως είναι τα πιστοποιητικά GreenPalm ή ισοδύναμα, με παροχή των ποσών των χορηγηθέντων και εξαργυρωμένων πιστοποιητικών GreenPalm τα οποία δηλώνονται στις ετήσιες ανακοινώσεις προόδου (Annual Communications of Progress — ACOP) κατά τη διάρκεια της πιο πρόσφατης ετήσιας περιόδου εμπορίας.

            Κριτήριο 5 — Ουσίες των οποίων η χρήση απαγορεύεται ή είναι περιορισμένη

         α)   Συγκεκριμένες ουσίες των οποίων η χρήση απαγορεύεται ή είναι περιορισμένη

         i)   Ουσίες των οποίων η χρήση απαγορεύεται

         Οι κάτωθι αναγραφόμενες ουσίες δεν περιλαμβάνονται στη σύνθεση του προϊόντος, ανεξαρτήτως συγκέντρωσης:

                     —

                     Αιθοξυαλκυλοφαινόλες (APEO) και άλλα παράγωγα αλκυλοφαινολών

                     —

                     Ατρανόλη

                     —

                     Χλωροατρανόλη

                     —

                     Διαιθυλενοτριαμινοπενταοξικό οξύ (DTPA)

                     —

                     Αιθυλενοδιαμινοτετραοξικό οξύ (EDTA) και τα άλατά του

                     —

                     Φορμαλδεΰδη και προϊόντα που ελευθερώνουν φορμαλδεΰδη (π.χ. 2-βρωμο-2-νιτροπροπανοδιόλη-1,3, 5-βρωμο-5-νιτρο-1,3-διοξάνιο, άλας της υδροξυμεθυλογλυκίνης με νάτριο, διαζολιδινυλουρία) με εξαίρεση τις προσμείξεις φορμαλδεΰδης σε επιφανειοδραστικές ουσίες που βασίζονται στη χημεία πολυαλκοξικών ενώσεων σε συγκέντρωση έως 0,010 % κατά βάρος στην εισερχόμενη ουσία

                     —

                     Γλουταραλδεΰδη

                     —

                     Υδροξυϊσοεξυλο-3-κυκλοεξενοκαρβαλδεΰδη (HICC)

                     —

                     Μικροπλαστικά

                     —

                     Νανοάργυρος

                     —

                     Νιτρομόσχοι και πολυκυκλικοί μόσχοι

                     —

                     Φωσφορικά άλατα

                     —

                     Υπερφθοριωμένες αλκυλιωμένες ενώσεις

                     —

                     Άλατα τεταρτοταγούς αμμωνίου που δεν είναι άμεσα βιοαποδομήσιμα

                     —

                     Δραστικές χλωριούχες ενώσεις

                     —

                     Ροδαμίνη Β

                     —

                     Triclosan (τρικλοσάνη)

                     —

                     Βουτυλοκαρβαμιδικό 3-ιωδο-2-προπινύλιο.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνει ότι οι αναγραφόμενες ουσίες δεν περιέχονται στη σύνθεση του προϊόντος, ανεξαρτήτως συγκέντρωσης.
         ii)   Ουσίες των οποίων η χρήση είναι περιορισμένη

         Οι κάτωθι αναγραφόμενες ουσίες δεν περιλαμβάνονται στη σύνθεση του προϊόντος σε συγκέντρωση που υπερβαίνει την αναγραφόμενη τιμή:

                     —

                     2-μεθυλο-2H-ισοθειαζολόνη-3: 0,0050 % κατά βάρος

                     —

                     1,2-βενζοϊσοθειαζολόνη-3(2H): 0,0050 % κατά βάρος

                     —

                     5-χλωρο-2-μεθυλο-4-ισοθειαζολινόνη-3/2-μεθυλο-4-ισοθειαζολινόνη-3: 0,0015 % κατά βάρος.

               Η συνολική περιεκτικότητα σε φωσφόρο (P) υπολογιζόμενη ως στοιχειακός φωσφόρος περιορίζεται σε:

                     —

                     0,04 g/kg άπλυτων ρούχων για απορρυπαντικά πλυντηρίων ρούχων

                     —

                     0,005 g/kg άπλυτων ρούχων για προϊόντα αφαίρεσης λεκέδων.

               Οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 δεν πρέπει να περιέχονται σε ποσότητες ≥ 0,010 % κατά βάρος ανά ουσία.

            Εκτίμηση και εξακρίβωση: Ο αιτών υποβάλλει τα ακόλουθα έγγραφα:

                     α)

                     αν χρησιμοποιούνται ισοθειαζολινόνες, υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνεται ότι η περιεκτικότητα των χρησιμοποιούμενων ισοθειαζολινονών είναι ίση ή χαμηλότερη από τα καθορισμένα όρια·

                     β)

                     υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, με την οποία επιβεβαιώνεται ότι η συνολική περιεκτικότητα στοιχειακού φωσφόρου είναι ίση ή χαμηλότερη από τις καθορισμένες οριακές τιμές. Η δήλωση συνοδεύεται από υπολογισμούς της συνολικής περιεκτικότητας του προϊόντος σε φωσφόρο (P)·

                     γ)

                     υπογεγραμμένη δήλωση συμμόρφωσης συνοδευόμενη από δηλώσεις ή τεκμηρίωση των προμηθευτών, κατά περίπτωση, με την οποία επιβεβαιώνεται ότι οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 δεν περιέχονται σε συγκεντρώσεις που ξεπερνούν τις καθορισμένες οριακές τιμές.

               β)   Επικίνδυνες ουσίες

         i)   Τελικό προϊόν

         Το τελικό προϊόν δεν ταξινομείται και δεν επισημαίνεται ως προϊόν με οξεία τοξική δράση, με ειδική τοξική δράση στα όργανα-στόχους, ως ευαισθητοποιητικό του αναπνευστικού συστήματος ή του δέρματος, ως καρκινογόνο, ως μεταλλαξιογόνο ή ως τοξικό για την αναπαραγωγή ούτε ως επικίνδυνο για το υδάτινο περιβάλλον, όπως ορίζεται στο παράρτημα I του κανονισμού (ΕΚ) αριθ. 1272/2008 και σύμφωνα με τον κατάλογο στον πίνακα 2.
         ii)   Εισερχόμενες ουσίες

         Το προϊόν δεν περιέχει εισερχόμενες ουσίες με οριακή τιμή συγκέντρωσης ίση ή μεγαλύτερη από 0,010 % κατά βάρος στο τελικό προϊόν οι οποίες πληρούν τα κριτήρια ταξινόμησης ως τοξικές, επικίνδυνες για το υδάτινο περιβάλλον, ευαισθητοποιητικές του αναπνευστικού συστήματος ή του δέρματος, καρκινογόνες, μεταλλαξιογόνες ή τοξικές για την αναπαραγωγή σύμφωνα με το παράρτημα I του κανονισμού (ΕΚ) αριθ. 1272/2008 και σύμφωνα με τον κατάλογο του πίνακα 2.
         Εάν υπάρχουν αυστηρότερα όρια, υπερισχύουν τα γενικά ή τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008.

            Πίνακας 2

            Ταξινομήσεις επικινδυνότητας που υπόκεινται σε περιορισμό και κατηγοριοποίησή τους

                     Οξεία τοξικότητα

                     Κατηγορίες 1 και 2

                     Κατηγορία 3

                     H300 Θανατηφόρο σε περίπτωση κατάποσης

                     H301 Τοξικό σε περίπτωση κατάποσης

                     H310 Θανατηφόρο σε επαφή με το δέρμα

                     H311 Τοξικό σε επαφή με το δέρμα

                     H330 Θανατηφόρο σε περίπτωση εισπνοής

                     H331 Τοξικό σε περίπτωση εισπνοής

                     H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς

                     EUH070 Τοξικό σε επαφή με τα μάτια

                     Ειδική τοξικότητα για τα όργανα-στόχους

                     Κατηγορία 1

                     Κατηγορία 2

                     H370 Προκαλεί βλάβες στα όργανα

                     H371 Μπορεί να προκαλέσει βλάβες στα όργανα

                     H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση

                     H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση

                     Ευαισθητοποίηση του αναπνευστικού συστήματος ή του δέρματος

                     Κατηγορία 1Α/1

                     Κατηγορία 1B

                     H317 Μπορεί να προκαλέσει αλλεργική δερματική αντίδραση

                     H317 Μπορεί να προκαλέσει αλλεργική δερματική αντίδραση

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     Καρκινογόνα, μεταλλαξιογόνα ή τοξικά για την αναπαραγωγή

                     Κατηγορία 1A και 1Β

                     Κατηγορία 2

                     H340 Μπορεί να προκαλέσει γενετικά ελαττώματα

                     H341 Ύποπτο για πρόκληση γενετικών ελαττωμάτων

                     H350 Μπορεί να προκαλέσει καρκίνο

                     H351 Ύποπτο για πρόκληση καρκίνου

                     H350i Μπορεί να προκαλέσει καρκίνο μέσω της εισπνοής

                     H360F Μπορεί να βλάψει τη γονιμότητα

                     H361f Ύποπτο για πρόκληση βλάβης στη γονιμότητα

                     H360D Μπορεί να βλάψει το έμβρυο

                     H361d Ύποπτο για πρόκληση βλάβης στο έμβρυο

                     H360FD Μπορεί να βλάψει τη γονιμότητα. Μπορεί να βλάψει το έμβρυο

                     H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο

                     H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο

                     H362 Μπορεί να βλάψει τα βρέφη που τρέφονται με μητρικό γάλα

                     H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα

                     Επικίνδυνο για το υδάτινο περιβάλλον

                     Κατηγορίες 1 και 2

                     Κατηγορίες 3 και 4

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     H410 Πολύ τοξικό για τους υδρόβιους οργανισμούς με μακροχρόνιες επιπτώσεις

                     H413 Μπορεί να έχει μακροχρόνιες επιπτώσεις στους υδρόβιους οργανισμούς

                     H411 Τοξικό για τους υδρόβιους οργανισμούς με μακροχρόνιες επιπτώσεις

                     Επικίνδυνο για τη στιβάδα του όζοντος

                     H420 Επικίνδυνο για τη στιβάδα του όζοντος

               Το κριτήριο αυτό δεν ισχύει για εισερχόμενες ουσίες που καλύπτονται από το άρθρο 2 παράγραφος 7 στοιχεία α) και β) του κανονισμού (ΕΚ) αριθ. 1907/2006, το οποίο ορίζει τα κριτήρια για την εξαίρεση των ουσιών οι οποίες αναφέρονται στα παραρτήματα IV και V του εν λόγω κανονισμού από τις απαιτήσεις για την καταχώριση, τους μεταγενέστερους χρήστες και την αξιολόγηση. Προκειμένου να καθοριστεί αν ισχύει η εν λόγω εξαίρεση, ο αιτών ελέγχει κάθε εισερχόμενη ουσία η οποία είναι παρούσα σε συγκέντρωση που υπερβαίνει το 0,010 % κατά βάρος.
         Οι ουσίες και τα μείγματα που περιλαμβάνονται στον πίνακα 3 εξαιρούνται από το στοιχείο β) σημείο ii) του κριτηρίου 5.

            Πίνακας 3

            Ουσίες για τις οποίες ισχύει παρέκκλιση

                     Ουσία

                     Δήλωση επικινδυνότητας

                     Επιφανειοδραστικές ουσίες

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     Σουμπτιλισίνη

                     H400 Πολύ τοξικό για τους υδρόβιους οργανισμούς

                     H411 Τοξικό για τους υδρόβιους οργανισμούς με μακροχρόνιες επιπτώσεις

                     Ένζυμα (*2)

                     H317 Μπορεί να προκαλέσει αλλεργική δερματική αντίδραση

                     H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής

                     ε-(φθαλιμιδο)υπεροξυεξανικό οξύ (PAP) το οποίο χρησιμοποιείται ως λευκαντικό σε μέγιστη συγκέντρωση 0,6 g/kg άπλυτων ρούχων

                     H400 Πολύ τοξικό για τους υδρόβιους οργανισμούς

                     H412 Επιβλαβές για τους υδρόβιους οργανισμούς με μακροχρόνιες επιπτώσεις

                     Νιτριλοτριοξικό οξύ (NTA) ως πρόσμειξη των οξέων MGDA και GLDA (*3)

                     H351 Ύποπτο για πρόκληση καρκίνου

            Εκτίμηση και εξακρίβωση: Ο αιτών πρέπει να αποδείξει τη συμμόρφωση με το παρόν κριτήριο για το τελικό προϊόν και για οποιαδήποτε εισερχόμενη ουσία η οποία είναι παρούσα σε συγκέντρωση άνω του 0,010 % κατά βάρος στο τελικό προϊόν. Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που επιβεβαιώνουν ότι καμία από τις εν λόγω ουσίες δεν πληροί τα κριτήρια ταξινόμησης με μία ή περισσότερες δηλώσεις επικινδυνότητας που αναγράφονται στον πίνακα 2 στη (στις) μορφή(-ές) και φυσική(-ές) κατάσταση(-εις) με την (τις) οποία(-ες) περιέχεται στο προϊόν.
         Όσον αφορά τις ουσίες που παρατίθενται στα παραρτήματα IV και V του κανονισμού (ΕΚ) αριθ. 1907/2006, οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του εν λόγω κανονισμού, για τη συμμόρφωση αρκεί σχετική δήλωση του αιτούντος.
         Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που επιβεβαιώνουν την παρουσία εισερχομένων ουσιών που πληρούν τις προϋποθέσεις παρέκκλισης.
         γ)   Ουσίες που προκαλούν πολύ μεγάλη ανησυχία (SVHC)

         Το τελικό προϊόν δεν πρέπει να περιλαμβάνει εισερχόμενες ουσίες οι οποίες έχουν χαρακτηριστεί σύμφωνα με τη διαδικασία που περιγράφεται στο άρθρο 59 παράγραφος 1 του κανονισμού (ΕΕ) αριθ. 1907/2006, όπου καθορίζεται ο κατάλογος των υποψήφιων ουσιών που προκαλούν πολύ μεγάλη ανησυχία.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, ή ΔΔΑ που επιβεβαιώνουν την απουσία όλων των υποψήφιων ουσιών που περιλαμβάνονται στον κατάλογο.
         Γίνεται αναφορά στον πλέον πρόσφατο κατάλογο των ουσιών που προκαλούν πολύ μεγάλη ανησυχία ο οποίος ισχύει κατά την ημερομηνία υποβολής της αίτησης.
         δ)   Αρωματικές ουσίες

         Η παρασκευή και ο χειρισμός εισερχόμενων ουσιών που προστίθενται στο προϊόν ως αρωματικές ουσίες ακολουθούν τον κώδικα πρακτικής της Διεθνούς Ένωσης Αρωματικών Ουσιών (International Fragrance Association — IFRA) (5). Ο παραγωγός ακολουθεί τις συστάσεις των προτύπων της IFRA σχετικά με τα κριτήρια απαγόρευσης, περιορισμένης χρήσης και ειδικής καθαρότητας για τις ουσίες.

            Εκτίμηση και εξακρίβωση: Ο προμηθευτής ή ο παραγωγός της αρωματικής ουσίας, κατά περίπτωση, υποβάλλει υπογεγραμμένη δήλωση συμμόρφωσης.
         ε)   Συντηρητικά

                     i)

                     Το προϊόν επιτρέπεται να περιέχει συντηρητικά μόνο για τη συντήρησή του και στην κατάλληλη —μόνο για τον σκοπό αυτό— δοσολογία. Η παρούσα διάταξη δεν αφορά τις επιφανειοδραστικές ουσίες οι οποίες μπορεί να έχουν επίσης βιοκτόνες ιδιότητες.

                     ii)

                     Το προϊόν επιτρέπεται να περιέχει συντηρητικά υπό τον όρο ότι δεν είναι βιοσυσσωρεύσιμα. Ένα συντηρητικό δεν θεωρείται βιοσυσσωρεύσιμο όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε.

                     iii)

                     Απαγορεύεται να βεβαιώνεται ή να υπονοείται πάνω στη συσκευασία ή με οποιοδήποτε άλλο μέσο επικοινωνίας ότι το προϊόν έχει αντιμικροβιακή ή απολυμαντική δράση.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ των προστιθέμενων συντηρητικών και πληροφορίες για τις τιμές BCF ή log Kow των εν λόγω συντηρητικών. Ο αιτών υποβάλλει επίσης τα γραφικά της συσκευασίας.
         στ)   Χρωστικές ουσίες

         Οι χρωστικές ουσίες που επιτρέπονται στο προϊόν δεν είναι βιοσυσσωρεύσιμες.
         Μια χρωστική ουσία δεν θεωρείται βιοσυσσωρεύσιμη όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε. Εάν πρόκειται για χρωστικές ουσίες που έχουν εγκριθεί για χρήση σε τρόφιμα, δεν είναι απαραίτητο να υποβληθεί τεκμηρίωση για το δυναμικό βιοσυσσώρευσης.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ για κάθε προστιθέμενη χρωστική ουσία και πληροφορίες για τις τιμές BCF ή log Kow της εν λόγω χρωστικής ουσίας, ή τεκμηρίωση που εξασφαλίζει ότι η χρωστική ουσία έχει εγκριθεί για χρήση σε τρόφιμα.
         ζ)   Ένζυμα

         Χρησιμοποιούνται μόνο ένζυμα υπό μορφή κάψουλας (σε στερεά μορφή) και ένζυμα σε υγρή/υδαρή μορφή.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών, κατά περίπτωση, καθώς και ΔΔΑ των προστιθέμενων ενζύμων.

            Κριτήριο 6 — Συσκευασία

         α)   Λόγος βάρους/χρησιμότητας (WUR)

         Ο λόγος βάρους/χρησιμότητας (WUR) του προϊόντος υπολογίζεται μόνο για την πρωτογενή συσκευασία και δεν υπερβαίνει τις ακόλουθες τιμές για τη δόση αναφοράς.

                     Τύπος προϊόντος

                     WUR
                     (g/kg άπλυτων ρούχων)

                     Απορρυπαντικά πλυντηρίων ρούχων σε σκόνη
                     Απορρυπαντικά πλυντηρίων ρούχων σε ταμπλέτες ή κάψουλες

                     1,2

                     Απορρυπαντικά πλυντηρίων ρούχων σε μορφή υγρού ή γέλης (όχι ταμπλέτες ή κάψουλες)

                     1,4

                     Προϊόν αφαίρεσης λεκέδων (μόνο προεπεξεργασία)

                     1,2

               Εάν η πρωτογενής συσκευασία αποτελείται από ανακυκλωμένα υλικά σε ποσοστό άνω του 80 %, εξαιρείται από την παρούσα απαίτηση.

            Εκτίμηση και εξακρίβωση: Ο αιτών υποβάλλει τον υπολογισμό του WUR του προϊόντος. Εάν το προϊόν πωλείται σε διαφορετική συσκευασία (δηλαδή με διάφορους όγκους), ο υπολογισμός πρέπει να υποβάλλεται για κάθε μέγεθος συσκευασίας στο οποίο απονέμεται το οικολογικό σήμα της ΕΕ.
         Ο λόγος WUR υπολογίζεται ως εξής:
         WUR = Σ [(Wi + Ui)/(Di * Ri)]
         Όπου:

                     Wi

                     :

                     βάρος (g) της πρωτογενούς συσκευασίας (i)·

                     Ui

                     :

                     βάρος (g) υλικών τα οποία είναι ανακυκλωμένα χωρίς να έχουν περάσει από στάδιο κατανάλωσης και τα οποία περιέχονται στην πρωτογενή συσκευασία (i). Ui = Wi, εκτός εάν ο αιτών μπορεί να αποδείξει κάτι διαφορετικό·

                     Di

                     :

                     ο αριθμός των δόσεων αναφοράς που περιέχονται στην πρωτογενή συσκευασία (i)·

                     Ri

                     :

                     δείκτης ανταλλακτικού. Ri = 1 (η συσκευασία δεν επαναχρησιμοποιείται για τον ίδιο σκοπό) ή Ri = 2 (εάν ο αιτών μπορεί να τεκμηριώσει ότι το στοιχείο της συσκευασίας μπορεί να επαναχρησιμοποιηθεί για τον ίδιο σκοπό και ότι πωλεί ανταλλακτικά).

               Ο αιτών υποβάλλει υπογεγραμμένη δήλωση συμμόρφωσης με την οποία επιβεβαιώνει την περιεκτικότητα ανακυκλωμένου υλικού μετά την κατανάλωση, συνοδευόμενη από τη σχετική τεκμηρίωση. Η συσκευασία θεωρείται ως ανακυκλωμένη μετά την κατανάλωση εάν η πρώτη ύλη που χρησιμοποιείται για την παραγωγή της έχει συλλεχθεί από κατασκευαστές συσκευασιών στο στάδιο της διανομής ή στο στάδιο της κατανάλωσης.
         β)   Σχεδιασμός με στόχο την ανακύκλωση

         Οι πλαστικές συσκευασίες πρέπει να είναι σχεδιασμένες έτσι ώστε να διευκολύνουν την αποτελεσματική ανακύκλωση, με αποφυγή πιθανών προσμείξεων ή ασύμβατων υλικών που είναι γνωστό ότι εμποδίζουν τον διαχωρισμό ή την επανεπεξεργασία ή μειώνουν την ποιότητα της ανακύκλωσης. Η ετικέτα ή η ολόσωμη/τμηματική ταινία (sleeve), το πώμα και, ανάλογα με την περίπτωση, οι αδιαπέραστες επικαλύψεις δεν πρέπει να περιλαμβάνουν ούτε μεμονωμένα ούτε σε συνδυασμό τα υλικά και τα συστατικά που απαριθμούνται στον πίνακα 4. Οι μηχανισμοί αντλίας, συμπεριλαμβανομένων αυτών που περιέχονται σε φιάλες ψεκασμού (σπρέι), εξαιρούνται από την παρούσα απαίτηση.

            Πίνακας 4

            Υλικά και στοιχεία που απαγορεύονται από τη συσκευασία

                     Στοιχείο συσκευασίας

                     Υλικά και στοιχεία που απαγορεύονται (*4)

                     Ετικέτα ή ολόσωμη/τμηματική ταινία (sleeve)

                                 —

                                 Ετικέτα ή ολόσωμη/τμηματική ταινία από PS σε συνδυασμό με φιάλη από PET, PP ή HDPE

                                 —

                                 Ετικέτα ή ολόσωμη/τμηματική ταινία από PVC σε συνδυασμό με φιάλη από PET, PP ή HDPE

                                 —

                                 Ετικέτα ή ολόσωμη/τμηματική ταινία από PETG σε συνδυασμό με φιάλη από PET

                                 —

                                 Οποιοδήποτε άλλο πλαστικό υλικό για ολόσωμες/τμηματικές ταινίες (sleeve) ή ετικέτες με πυκνότητα > 1 g/cm3 που χρησιμοποιείται με φιάλη από PET

                                 —

                                 Οποιοδήποτε άλλο πλαστικό υλικό για ολόσωμες/τμηματικές ταινίες (sleeve) ή ετικέτες με πυκνότητα < 1 g/cm3 που χρησιμοποιείται με φιάλη από PP ή HDPE

                                 —

                                 Επιμεταλλωμένη ή συγκολλημένη σε συσκευασία ετικέτα ή ολόσωμη/τμηματική ταινία (σε προδιαμορφωμένη ετικέτα)

                     Πώμα

                                 —

                                 Πώμα από PS σε συνδυασμό με φιάλη από PET, HDPE ή PP

                                 —

                                 Πώμα από PVC σε συνδυασμό με φιάλη από PET, PP ή HDPE

                                 —

                                 Πώματα από PETG ή υλικό πωμάτων με πυκνότητα > 1 g/cm3 σε συνδυασμό με φιάλη από PET

                                 —

                                 Πώματα από μέταλλο, γυαλί ή EVA τα οποία δεν διαχωρίζονται εύκολα από τη φιάλη

                                 —

                                 Πώματα από σιλικόνη. Εξαιρούνται τα πώματα από σιλικόνη με πυκνότητα < 1 g/cm3 σε συνδυασμό με φιάλη από PET και τα πώματα από σιλικόνη με πυκνότητα > 1 g/cm3 σε συνδυασμό με φιάλη από PEHD ή PP

                                 —

                                 Μεταλλικά φύλλα ή σφραγίδες που παραμένουν στερεωμένες στη φιάλη ή στο πώμα μετά το άνοιγμα του προϊόντος

                     Αδιαπέραστες επικαλύψεις

                     Πολυαμίδιο, λειτουργικές πολυολεφίνες, επιμεταλλωμένες επιφάνειες και επιφάνειες για τον περιορισμό του φωτός

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης στην οποία προσδιορίζονται τα υλικά από τα οποία αποτελείται η συσκευασία, συμπεριλαμβανομένου του περιέκτη, της ετικέτας ή ολόσωμης/τμηματικής ταινίας, των συγκολλητικών, του πώματος και της αδιαπέραστης επικάλυψης, κατά περίπτωση, καθώς και φωτογραφίες ή τεχνικά διαγράμματα της πρωτογενούς συσκευασίας.

            Κριτήριο 7 — Καταλληλότητα προς χρήση

         Το προϊόν έχει ικανοποιητική απόδοση πλύσης στη χαμηλότερη θερμοκρασία και δόση που συνιστά ο κατασκευαστής για τη δεδομένη σκληρότητα νερού σύμφωνα με το «Πρωτόκολλο δοκιμών του οικολογικού σήματος της ΕΕ για απορρυπαντικά πλυντηρίων ρούχων» (6) ή το «Πρωτόκολλο δοκιμών του οικολογικού σήματος της ΕΕ για προϊόντα αφαίρεσης λεκέδων» (7), κατά περίπτωση, τα οποία διατίθενται στον δικτυακό τόπο του οικολογικού σήματος της ΕΕ.

            Εκτίμηση και εξακρίβωση: Ο αιτών υποβάλλει τεκμηρίωση με την οποία αποδεικνύεται ότι το προϊόν έχει υποβληθεί σε δοκιμές υπό τις συνθήκες που προβλέπει το πρωτόκολλο και ότι τα αποτελέσματα έδειξαν ότι το προϊόν έχει επιτύχει τουλάχιστον την ελάχιστη απαιτούμενη απόδοση πλύσης. Ο αιτών υποβάλλει επίσης τεκμηρίωση με την οποία αποδεικνύεται η συμμόρφωση με τις εργαστηριακές απαιτήσεις που περιλαμβάνονται στα αντίστοιχα εναρμονισμένα πρότυπα για τα εργαστήρια δοκιμών και βαθμονόμησης, κατά περίπτωση.
         Μπορεί να χρησιμοποιηθεί ισοδύναμη διαδικασία δοκιμής, εάν η ισοδυναμία έχει αξιολογηθεί και γίνει αποδεκτή από τον αρμόδιο φορέα.

            Κριτήριο 8 — Πληροφορίες για τον χρήστη

         Το προϊόν συνοδεύεται από οδηγίες για την ορθή χρήση για να μεγιστοποιείται η απόδοση του προϊόντος, να ελαχιστοποιούνται τα απόβλητα και να μειώνεται η ρύπανση των υδάτων και η χρήση πόρων. Οι εν λόγω οδηγίες είναι ευανάγνωστες ή περιλαμβάνουν γραφική αναπαράσταση ή εικονίδια και περιλαμβάνουν πληροφορίες σχετικά με τα ακόλουθα:

                     α)

                        Οδηγίες δοσολογίας

                     Ο αιτών λαμβάνει τα κατάλληλα μέτρα για να βοηθήσει τους καταναλωτές να τηρούν τη συνιστώμενη δόση, διαθέτοντας τις οδηγίες δοσολογίας και ένα εύχρηστο σύστημα δοσολογίας (π.χ. χρήση πώματος).
                     Οι οδηγίες δοσολογίας περιλαμβάνουν πληροφορίες σχετικά με τη συνιστώμενη δόση για τυπικό φορτίο πλύσης για δύο τουλάχιστον επίπεδα ρυπαρότητας και με την επίδραση της σκληρότητας του νερού στη δοσολογία.
                     Παρέχονται ενδείξεις για την πιο διαδεδομένη τιμή σκληρότητας νερού στην περιοχή όπου προορίζεται η διάθεση του προϊόντος ή για την πηγή εύρεσης της εν λόγω πληροφορίας.

                     β)

                        Πληροφορίες σχετικά με τη διάθεση της συσκευασίας

                     Η πρωτογενής συσκευασία περιλαμβάνει πληροφορίες σχετικά με την επαναχρησιμοποίηση, την ανακύκλωση και την ορθή διάθεση της συσκευασίας.

                     γ)

                        Πληροφορίες περιβαλλοντικού χαρακτήρα

                     Στην πρωτογενή συσκευασία υπάρχει κείμενο το οποίο αναφέρει τη σημασία χρήσης της σωστής δόσης και της χαμηλότερης συνιστώμενης θερμοκρασίας (η οποία δεν θα είναι υψηλότερη των 30 oC), καθώς και τη λειτουργία με πλήρες φορτίο πλύσης, για να ελαχιστοποιείται η κατανάλωση ενέργειας και νερού και να ελαττώνεται η ρύπανση των υδάτων.

                        Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης συνοδευόμενη από δείγμα της ετικέτας του προϊόντος.

            Κριτήριο 9 — Πληροφορίες που αναγράφονται επί του οικολογικού σήματος της ΕΕ

         Ο λογότυπος θα πρέπει να είναι ευδιάκριτος και ευανάγνωστος. Ο αριθμός καταχώρισης/άδειας του οικολογικού σήματος της ΕΕ πρέπει να αναγράφεται στο προϊόν και να είναι ευανάγνωστος και ευδιάκριτος.
         Ο αιτών μπορεί να επιλέξει να συμπεριλάβει στην ετικέτα ένα προαιρετικό πλαίσιο κειμένου το οποίο περιέχει το ακόλουθο κείμενο:

                     —

                     Περιορισμένες επιπτώσεις στο υδάτινο περιβάλλον

                     —

                     Η ποσότητα των επικίνδυνων ουσιών υπόκειται σε περιορισμούς

                     —

                     Έχει υποβληθεί σε δοκιμές ως προς την απόδοση πλύσης σε θερμοκρασία 30 °C (*).

                     (*)

                     Αν το προϊόν έχει υποβληθεί σε δοκιμές σε θερμοκρασία 15 °C ή 20 oC στο πλαίσιο του κριτηρίου 7, ο αιτών μπορεί να αλλάξει αντίστοιχα την αναγραφόμενη θερμοκρασία.

            Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης μαζί με δείγμα της ετικέτας του προϊόντος ή τα γραφικά της συσκευασίας όπου τοποθετείται το οικολογικό σήμα της ΕΕ, καθώς και υπογεγραμμένη δήλωση συμμόρφωσης.

            (1)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 (ΕΕ L 218 της 13.8.2008, σ. 30).

            (2)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

            (*1)  «Άνευ οριακής τιμής» σημαίνει: ανεξαρτήτως συγκέντρωσης, όλες οι ουσίες οι οποίες προστίθενται σκοπίμως, υποπροϊόντα και προσμείξεις από πρώτες ύλες.

            Α/A: άνευ αντικειμένου.

            (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

            (4)  Μια ουσία δεν θεωρείται βιοσυσσωρεύσιμη όταν ο συντελεστής BCF < 100 ή ο log Kow < 3,0. Εάν είναι διαθέσιμες οι τιμές και του BCF και του log Kow, χρησιμοποιείται η υψηλότερη τιμή BCF που μετρήθηκε.

            (*2)  Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα.

            (*3)  Σε συγκεντρώσεις μικρότερες από 0,2 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.

            (5)  Διατίθεται στον δικτυακό τόπο της IFRA: http://www.ifraorg.org

            (*4)  EVA — συμπολυμερές αιθυλενίου/οξικού βινυλίου, HDPE — πολυαιθυλένιο υψηλής πυκνότητας, PET — τερεφθαλικό πολυαιθυλένιο, PETG — τερεφθαλικό πολυαιθυλένιο με τροποποίηση γλυκόλης, ΡΡ — πολυπροπυλένιο, PS — πολυστυρόλιο, PVC — πολυβινυλοχλωρίδιο

            (6)  Διατίθεται στον δικτυακό τόπο: http://ec.europa.eu/environment/ecolabel/documents/Performance%20Test%20Laundry%20Detergents.pdf

            (7)  Διατίθεται στον δικτυακό τόπο: http://ec.europa.eu/environment/ecolabel/documents/Performance%20Test%20stain%20removers.pdf